Kuffa, Štefan, poslanec NR SR (2021-06-18):
Vážený pán predsedajúci, kolegyne, kolegovia, dovoľte mi niekoľko slov. Oceňujem jednu skutočnosť, to, že vôbec sa tu otvára téma lekárov ako takých a po dlhej dobe. A budem veľmi kritický. Viete, to je tak urážajúce, keď počúvajú lekári a zubní lekári, že my tu riešime nejakých tri päťdesiat, dvanásť eura a podobne takéto sumy. Teraz ma dobre počúvajte, si to zapíšte, kým nebude minimálna mzda aspoň na Slovensku lekára päťtisíc eur a viac, vždycky tu budú ako žobráci fungovať. A vy takto odôvodňujete tuná návrh zákona, že jak vás kritizuje ministerstvo financií a ministerstvo zdravotníctva, že z čoho budete financovať zubné lekáre, zubných lekárov pohotovostných, tak to bude zo ziskov prevádzkovateľov týchto pohotovostných služieb. Prosím vás pekne, veď si zistite, že koľko ľudí, koľko lekárov chce tieto pohotovostné služby vôbec prevádzkovať. Tu nemá kto robiť tú pohotovosť. Lekári, Eva Horváthová je pediatrička a to je veľmi dobré. Veď tí lekári ani nechcú slúžiť. Však ale, a tí, ktorí jednoducho chodia do tých služieb, tak sú unavení, sú vyčerpaní z toho všetkého. Pokiaľ vy tu nepredložíte jeden seriózny návrh zákona, ktorý bude to riešiť, to zdravotníctvo a zvlášť lekárov a zdravotníckych pracovníkov, tak to sa o jakých drobných tuná hráme? To je tak urážajúce. To, že my tých zubných lekárov nemáme, nieže oni odchádzajú, tu už ani nemajú akí odchádzať do toho zahraničia. My máme asi, asi tak veľa tých zubných lekárov. My, nám chýbajú zubní lekári. A nielen zubní lekári nám chýbajú, ale tých zubných lekárov ani nemá kto vzdelávať. Veď my už tu pomaly nebudeme mať ani odborníkov na to, aby oni mohli pripraviť nových ďalších zubných lekárov. Choďte si urobiť a, Marek, a tebe zvlášť to odporúčam, ty také prieskumy robíš, nech sa páči, teraz sú absolventi vysokých škôl medicíny, choď medzi tých študentov, pýtaj sa, koľkí zostanú na Slovensku. Opýtaj sa ich. Ja som si taký prieskum urobil pred rokmi a keď som s mladými ľuďmi rozprával, tak som bol úplne, totálne zhrozený. Takto držali čerstvé diplomy v rukách, jeden mi hovorí, ide do Česka, do Nemecka, do Rakúska, do Švajčiarska. A ja hovorím, mládež však nebláznite, kto sa bude o nás starať? Však to je úplne strašné. My teraz odrazu zisťujeme, že my máme nedostatok zdravotných sestier. No jak má ten zubný lekár fungovať, keď on, jemu chýba asistentka v ambulancii? Aké podmienky sme to vytvorili? My vyháňame týchto mladých ľudí a odborníkov von. Von ich všetkých vyháňame. Nechcú tu byť. A tí, ktorí odišli, majú problém sa vrátiť. Majú problém s bývaním, so zamestnaním, s odmeňovaním, s platmi, to je úplne čosi strašné. Ja som dal otázku a budem sa pýtať aj pána ministra, kedy sa bude zaoberať zvýšením, komplexne zvýšením platov zvlášť lekárov. Predsa lekár, ktorý skončil a je po atestácii, aby on mal mzdu na úrovni zdravotnej sestry? Dobre, má v tých pár drobných, má vyššie, lebo má, ja neviem, jaké nadčasy v rámci toho, čo ide do služieb. Ale tí lekári sú tak vyčerpaní, padajú dole nosom. Tá koronakríza, ktorá bola a po korone, aj to si zrob, Marek, takýto prieskum. Zisti si to, čo sa deje v nemocniciach. Kopec lekárov sa chystá odísť preč. Chystajú sa ďalší lekári, ďalšie zdravotné sestry, veď to sú tak otrasné podmienky, ktoré sú tuná. Ja nehovorím, že to je za posledný rok. Ale za ten posledný rok cez koronakrízu, tak to sa extrémne všetko zhoršilo. A my tu budeme riešiť tuná nejakých tri päťdesiat, dvanásť eura pre lekárov. Nehanbíte sa toto tuná vôbec takéto veci rozprávať? Dokonca nula eura! Prosím vás pekne, kde je ten spoločenský status docenený toho lekára, ktorí sa starajú o naše zdravie? A boľavý zub, keď si mal boľavý zub, tak si musel sám prežívať, že asi, asi aké je to problematické, keď ti nemá kto pomôcť. Viete čo, tento návrh zákona, hej, že človek keď by ho nepodporil, že jaký problém, lebo ti nezáleží na lekároch, ale ja som chcel poukázať na takúto vec, že to je dehonestujúce tuná s nejakými haliermi a s nejakými pár eurami sa baviť a o lekároch hovoriť, že jak im vychádzame my v ústrety. Prosím vás pekne, to je čo? Kým nezvýšite tie platy lekárom, zdravotníckym pracovníkom, zdravotným sestrám a nevytvorí sa tu materiálno-technické zabezpečenie na ich pracoviskách, to zdravotníctvo pôjde takto strmhlav dole a kdesi takto zapichne. A sa obávam, ja sa tiež aj modlím, aby som sa neocitol v tých našich zdravotníckych zariadeniach, lebo vás spracú na druhý svet. Ďakujem.